als_Latn dik_Latn sag_Latn
Prokuroria nis sulmin ndaj policisëPostuar më: 03 Shkurt 2015 15:11
Prokuroria ka kritikuar ashpër policinë, e konkretisht laboratorin shkencor se nuk i përgjigjet situatës së hetimeve që kryen organi i akuzës, madje në mjaft raste ka bërë që shumë çështje kriminale të pushohen.
Nëpërmjet kreut të task forcës në Prokurorinë e Përgjithshme Kosta Beluri, organi i akuzës solli në vëmendje dhe mungesën e pajisjeve teknologjike në këtë laborator.
Ndryshe mendon drejtori i Përgjithshëm i Policisë, Artan Didi, i cili tha se në vend që të kritikohet, institucioni ka nevojë për më shumë mbështetje.
Në fakt disa ditë më parë ishte vetë kreu i Policisë së Shtetit që hodhi akuza ndaj prokurorisë dhe që e akuzoi se nuk heton zyrtarët e lartë.
Aktiviteti i organizuar nga OSBE mbi gjendjen aktuale të policisë shkencore vjen në një kohë që mjaft dosje të rëndësishme po hetohen nga ky laborator.
Krahas skandalit të dyshuar me serverin e tatimeve si dhe përgjimeve në Ministrinë e Mbrojtjes, laboratori shkencor nuk ka përfunduar ende ekspertimet për ngjarje të bujshme në Shqipëri.
Pak muaj më parë policia u përball ne Lazarat me grupet kriminale qe tentuan te mbronin tonelatat me hashash.
Armët dhe provat e lënë prej tyre gjatë përplasjes përfunduan në laborator. Po ashtu shume atentate me eksploziv janë pjesë e punës së laboratorit, për zbulimin e gjurmëve të gishtave në kartat e telefonit të përdorura më shpërthime.
Vrasja mafioze e bankierit Artan Santo e po ashtu atentati ndaj Emiljano Shullanit janë po ashtu ngjarje që kanë mbetur pa autor, zbardhja e të cilave varet edhe nga zbulimet që bëjnë ekspertët kriminalistë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn